CELEX: 32022R0037
Language: lv
Date: 2022-01-12 00:00:00
Title: Komisijas Īstenošanas regula (ES) 2022/37 (2022. gada 12. janvāris), ar ko attiecībā uz veterināro un veterināro/oficiālo sertifikātu paraugiem, kuri paredzēti noteiktu sugu mājputnu un nebrīvē turētu putnu un to reproduktīvo produktu sūtījumu ievešanai Savienībā un pārvietošanai starp dalībvalstīm, groza Īstenošanas regulu (ES) 2021/403 (Dokuments attiecas uz EEZ)

13.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/92
               
            
         KOMISIJAS ĪSTENOŠANAS REGULA (ES) 2022/37
         (2022. gada 12. janvāris),
         ar ko attiecībā uz veterināro un veterināro/oficiālo sertifikātu paraugiem, kuri paredzēti noteiktu sugu mājputnu un nebrīvē turētu putnu un to reproduktīvo produktu sūtījumu ievešanai Savienībā un pārvietošanai starp dalībvalstīm, groza Īstenošanas regulu (ES) 2021/403
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 146. panta 2. punktu, 156. panta 2. punkta pirmās daļas a) apakšpunktu, 162. panta 5. punktu, 238. panta 3. punktu un 239. panta 3. punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (2), un jo īpaši tās 90. panta pirmās daļas a) punktu un 126. panta 3. punktu,
         tā kā:
         
                     (1)
                  
                  
                     Komisijas Īstenošanas regulā (ES) 2021/403 (3) ir noteikti tādu veterināro vai veterināro/oficiālo sertifikātu paraugi, kas vajadzīgi noteiktu kategoriju sauszemes dzīvnieku un to reproduktīvo produktu sūtījumu pārvietošanai starp dalībvalstīm un ievešanai Savienībā. Minētie sūtījumi ietver sūtījumus kuri ir Komisijas Deleģēto regulu (ES) 2020/688 (4) un (ES) 2020/692 (5) tvērumā.
                  
               
                     (2)
                  
                  
                     Īstenošanas regulas (ES) 2021/403 I pielikuma 18. nodaļā sniegts tāda veterinārā/oficiālā sertifikāta paraugs, kas vajadzīgs, lai starp dalībvalstīm pārvietotu mazāk nekā 20 mājputnus (izņemot skrējējputnus) vai mazāk nekā 20 inkubējamas mājputnu olas (izņemot skrējējputnu olas) (paraugs “POU-INTRA-LT20”). Deleģētās regulas (ES) 2020/688 37. pants nesen tika grozīts ar Komisijas Deleģēto regulu (ES) 2021/1706 (6), lai paredzētu atkāpi attiecībā uz tādu sūtījumu pārvietošanu, kuros ir mazāk nekā 20 diennakti vecu mājputnu (izņemot skrējējputnus) cāļu, kas izperēti no inkubējamām olām, kuras Savienībā ievestas no trešās valsts vai teritorijas vai tās zonas. Minētais grozījums būtu jāatspoguļo minētā veterinārā/oficiālā sertifikāta paraugā. Tāpēc Īstenošanas regulas (ES) 2021/403 I pielikuma 18. nodaļa būtu attiecīgi jāgroza.
                  
               
                     (3)
                  
                  
                     Īstenošanas regulas (ES) 2021/403 I pielikuma 19. nodaļā sniegts tāda veterinārā/oficiālā sertifikāta paraugs, kas vajadzīgs, lai starp dalībvalstīm pārvietotu kaušanai paredzētus mājputnus (paraugs “POU-INTRA-Y”). Komisijas Deleģētās regulas (ES) 2020/687 (7) 29. un 44. pants paredz īpašus nosacījumus, ar kuriem pēc A kategorijas slimības uzliesmojuma apstiprināšanas atļauj pārvietot kaušanai paredzētus turētus aizsardzības vai uzraudzības zonā esošus sarakstā norādīto sugu dzīvniekus. Minētie īpašie nosacījumi būtu jāatspoguļo minētā veterinārā/oficiālā sertifikāta paraugā. Tāpēc Īstenošanas regulas (ES) 2021/403 I pielikuma 19. nodaļa būtu attiecīgi jāgroza.
                  
               
                     (4)
                  
                  
                     Īstenošanas regulas (ES) 2021/403 II pielikuma 27. nodaļā noteikts veterinārā/oficiālā sertifikāta paraugs, kas vajadzīgs, lai Savienībā ievestu mājputnu, kas nav skrējējputni, inkubējamas olas (paraugs “HEP”), un 28. nodaļā — veterinārā sertifikāta paraugs, kas vajadzīgs, lai Savienībā ievestu inkubējamas skrējējputnu olas (paraugs “HER”). Deleģētās regulas (ES) 2020/692 107. pants nesen tika grozīts ar Komisijas Deleģēto regulu (ES) 2021/1705 (8), lai attiecībā uz inkubējamu mājputnu olu sūtījumiem noteiktu jaunas prasības par izcelsmes saimes inspicēšanu. Minētās jaunās prasības būtu jāatspoguļo minētajos sertifikātu paraugos. Tāpēc Īstenošanas regulas (ES) 2021/403 II pielikuma 27. un 28. nodaļa būtu attiecīgi jāgroza.
                  
               
                     (5)
                  
                  
                     Īstenošanas regulas (ES) 2021/403 II pielikuma 34. nodaļā sniegts tāda veterinārā sertifikāta paraugs, kas vajadzīgs, lai Savienībā ievestu nebrīvē turētus putnus (paraugs “CAPTIVE-BIRDS”). Deleģētās regulas (ES) 2020/692 62. pants nesen ar Deleģēto regulu (ES) 2021/1705 tika grozīts, lai attiecībā uz pasta baložiem paredzētu atkāpi no īpašajām dzīvnieku veselības prasībām, kuras piemēro nebrīvē turētiem putniem, ja šādus pasta baložus Savienībā no kādas trešās valsts vai teritorijas vai to zonas, kurā tie parasti tiek turēti, lai tos nekavējoties atbrīvotu, paredzot, ka tie lidos atpakaļ uz attiecīgo trešo valsti vai teritoriju, vai tās zonu. Tāpēc minētie grozījumi būtu jāatspoguļo Īstenošanas regulā (ES) 2021/403, minēto nebrīvē turētu putnu kategoriju no minētā veterinārā sertifikāta parauga izslēdzot un tā vietā izveidojot jauna parauga veterināro sertifikātu, kas vajadzīgs, lai Savienībā ievestu pasta baložus, kurus tūlīt pēc ievešanas paredzēts atbrīvot (paraugs “RACING PIGEONS-IMMEDIATE RELEASE”). Tāpēc Īstenošanas regulas (ES) 2021/403 II pielikuma 34. nodaļa ir jāgroza un minētajam pielikumam jāpievieno jauna 34.a nodaļa.
                  
               
                     (6)
                  
                  
                     Tāpēc būtu attiecīgi jāgroza Īstenošanas regulas (ES) 2021/403 I un II pielikums.
                  
               
                     (7)
                  
                  
                     Īstenošanas regulas (ES) 2021/403 17. pantā ir norādīti tādu veterināro un veterināro/oficiālo sertifikātu paraugi, kas jāizmanto noteiktu kategoriju putnu un reproduktīvo produktu ievešanai Savienībā. Tāpēc tas ir jāgroza, lai minētajā sarakstā iekļautu atsauci uz jauno paraugu “RACING PIGEONS-IMMEDIATE RELEASE”, kas iekļaujams tās II pielikuma jaunajā 34.a nodaļā.
                  
               
                     (8)
                  
                  
                     Lai izvairītos no jebkādiem tirdzniecības traucējumiem attiecībā uz tādu sūtījumu ievešanu Savienībā, uz kuriem attiecas grozījumi, kas ar šo regulu izdarāmi Īstenošanas regulas (ES) 2021/403 II pielikumā, pārejas periodā ar dažiem nosacījumiem būtu jāatļauj izmantot sertifikātus, kuri izdoti saskaņā ar Īstenošanas regulu (ES) 2021/403 un kuri piemērojami pirms grozījumiem, kas izdarīti ar šo regulu.
                  
               
                     (9)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2021/403 groza šādi:
            
                        1)
                     
                     
                        regulas 17. pantu groza šādi:
                        
                                    a)
                                 
                                 
                                    panta l) apakšpunktu aizstāj ar šādu:
                                    
                                                “l)
                                             
                                             
                                                sertifikātu “CAPTIVE-BIRDS other than racing pigeons”, ko izdod attiecībā uz nebrīvē turētiem putniem, izņemot pasta baložus, kuri tūlīt pēc ievešanas Savienībā tiek atbrīvoti, sagatavo saskaņā ar II pielikuma 34. nodaļā sniegto paraugu;”;
                                             
                                          
                              
                                    b)
                                 
                                 
                                    panta m) punktu aizstāj ar šādu m) un n) punku:
                                    
                                                “m)
                                             
                                             
                                                Sertifikātu “RACING PIGEONS-IMMEDIATE RELEASE”, ko izdod attiecībā uz pasta baložiem, kuri atlaisti tūlīt pēc ievešanas Savienībā, sagatavo saskaņā ar II pielikuma 34.a nodaļu;
                                             
                                          
                                                n)
                                             
                                             
                                                sertifikātu “HE-CAPTIVE-BIRDS”, ko izdod attiecībā uz inkubējamām nebrīvē turētu putnu olām, sagatavo saskaņā ar II pielikuma 35. nodaļā sniegto paraugu”;
                                             
                                          
                              
                  
                        2)
                     
                     
                        regulas I un II pielikumu groza saskaņā ar šīs regulas pielikumu.
                     
                  
         
            2. pants
            Pārejas periodā līdz 2022. gada 15. septembrim noteiktu sugu mājputnu un nebrīvē turētu putnu un to reproduktīvo produktu sūtījumu, kam līdzi dots attiecīga parauga veterinārais/oficiālais sertifikāts vai attiecīga parauga veterinārais sertifikāts, kas izdots saskaņā ar Īstenošanas regulas (ES) 2021/403 II pielikuma 27., 28. un 34. nodaļā sniegtajiem paraugiem, kuri bija piemērojami, pirms minētā īstenošanas regula tika grozīta ar šo regulu, ievešana Savienībā joprojām ir atļauta ar nosacījumu, ka sertifikāts izsniegts ne vēlāk kā 2022. gada 15. jūnijā.
         
         
            3. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 12. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  OV L 95, 7.4.2017., 1. lpp.
         
         
            (3)  Komisijas Īstenošanas regula (ES) 2021/403 (2021. gada 24. marts), ar ko attiecībā uz tādu veterināro un veterināro/oficiālo sertifikātu paraugiem, kuri paredzēti noteiktu kategoriju sauszemes dzīvnieku un to reproduktīvo produktu sūtījumu ievešanai Savienībā un pārvietošanai starp dalībvalstīm, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Lēmumu 2010/470/ES (OV L 113, 31.3.2021., 1. lpp.).
         
            (4)  Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 140. lpp.).
         
            (5)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (ES) (OV L 174, 3.6.2020., 379. lpp.).
         
            (6)  Komisijas Deleģētā regula (ES) 2021/1706 (2021. gada 14. jūlijs), ar kuru groza un labo Deleģēto regulu (ES) 2020/688, ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 339, 24.9.2021., 56. lpp.).
         
            (7)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
         
            (8)  Komisijas Deleģētā regula (ES) 2021/1705 (2021. gada 14. jūlijs), ar kuru groza Deleģēto regulu (ES) 2020/692, ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 339, 24.9.2021., 40. lpp.).
      
      
         
            PIELIKUMS
            Īstenošanas regulas (ES) 2021/403 I un II pielikumu groza šādi:
            
                        1)
                     
                     
                        I pielikumu groza šādi:
                        
                                    a)
                                 
                                 
                                    pielikuma 18. nodaļu aizstāj ar šādu:
                                    “
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    b)
                                 
                                 
                                    pielikuma 19. nodaļu aizstāj ar šādu:
                                    “
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                  
                        2)
                     
                     
                        II pielikumu groza šādi:
                        
                                    a)
                                 
                                 
                                    ievadtabulā, kurā sniegts saraksts ar minētajā pielikumā iekļautajiem to veterināro sertifikātu un veterināro/oficiālo sertifikātu un deklarāciju paraugiem, kas vajadzīgi ievešanai Savienībā un tranzītam caur Savienību, iedaļu par putniem un to reproduktīvajiem produktiem groza šādi:
                                    
                                                i)
                                             
                                             
                                                ierakstu par nebrīvē turētiem putniem aizstāj ar šādu:
                                                
                                                            “NEBRĪVĒ TURĒTIE PUTNI, izņemot pasta baložus”
                                                         
                                                         
                                                            34. nodaļa. Veterinārā sertifikāta paraugs. Sertifikāts, kas vajadzīgs, lai Savienībā ievestu nebrīvē turētus putnus, izņemot pasta baložus, kuri tūlīt pēc ievešanas tiek atbrīvoti”
                                                         
                                                      
                                          
                                                ii)
                                             
                                             
                                                starp ierakstu par “CAPTIVE-BIRDS” un ierakstu par “HE-CAPTIVE-BIRDS” iekļauj šādu ierakstu par baložiem
                                                
                                                            “RACING PIGEONS-IMMEDIATE RELEASE”
                                                         
                                                         
                                                            “34.a nodaļa. Veterinārā sertifikāta paraugs. Sertifikāts, kas vajadzīgs, lai Savienībā ievestu pasta baložus, kuri tūlīt pēc ievešanas tiek atbrīvoti”
                                                         
                                                      
                                          
                              
                                    b)
                                 
                                 
                                    pielikuma 27. nodaļu aizstāj ar šādu:
                                    “
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    c)
                                 
                                 
                                    pielikuma 28. nodaļu aizstāj ar šādu:
                                    “
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    d)
                                 
                                 
                                    pielikuma 34. nodaļas virsrakstu groza šādi:
                                    
                                                “34.NODAĻA.
                                                
                                             
                                             
                                                
                                                   Veterinārā sertifikāta paraugs. Sertifikāts, kas vajadzīgs, lai Savienībā ievestu nebrīvē turētus putnus, izņemot pasta baložus, kuri tūlīt pēc ievešanas tiek atbrīvoti (paraugs “CAPTIVE-BIRDS other than racing pigeons”)”;
                                                
                                             
                                          
                              
                                    e)
                                 
                                 
                                    starp 34. nodaļu un 35. nodaļu iekļauj šādu 34.a nodaļu:
                                    “
                                    
                                       
                                    
                                       
                                    
                                       
                                    ”